

 **R E P U B L I K A E S H Q I P Ë R I S Ë**

**KËSHILLI BASHKIAK**

 **V E N D I M**

 **Nr. 14 datë 5.02.2020**

**“PËR**

**CAKTIMIN E NUMRIT TË PUNONJËSVE TË POLICISË BASHKIAKE”**

Në mbështetje të nenit 113, pika 2, të Kushtetutës, nenit 8, pika 2, nenit 9, pika 1, nënpika 1.1, shkronjat “b” dhe “ç”, nenit 54, shkronja “dh” nenit 55, pikat 3 dhe 6, të ligjit nr. 139/2015, “Për vetëqeverisjen vendore”, të ndryshuar, vendimit nr. 157, datë 26.12.2019, të Këshillit Bashkiak “Për miratimin e programit buxhetor afatmesëm 2020 - 2022 dhe detajimin e buxhetit të Bashkisë Tiranë për vitin 2020”, me propozim të kryetarit të Bashkisë, Këshilli Bashkiak,

**V E N D O S I :**

**1.** Numri i përgjithshëm i policisë bashkiake në Bashkinë e Tiranës bëhet 500 (pesëqind) veta.

**2.** Numri i punonjësve të policisë bashkiake sipas parashikimeve të këtij vendimi, është pjesë e numrit të përgjithshëm të punonjësve të bashkisë, si dhe të njësive e institucioneve buxhetore në varësi të bashkisë, të miratuar në buxhetin e vitit 2020.

**3.** Efektet financiare që rrjedhin nga zbatimi i këtij vendimi do të përballohen nga buxheti i Bashkisë Tiranë për vitin 2020.

**4.** Një kopje e këtij vendimi i dërgohet Ministrisë së Brendshme.

**5.** Ngarkohen Drejtoria e Përgjithshme Juridike e Aseteve dhe Licencimit, Drejtoria e Përgjithshme e Menaxhimit Financiar, Drejtoria e Përgjithshme e Planifikimit Strategjik dhe Burimeve Njerëzore dhe Policia Bashkiake për zbatimin e këtij vendimi.

**6**.Ky vendim hyn në fuqi sipas përcaktimeve të pikës 6, të nenit 55, të Ligjit nr. 139/2015 “Për vetëqeverisjen vendore”, të ndryshuar.

**K R Y E T A R I**

**TONI GOGU**

Konceptoi: E. Demiraj